มีอาการคันบริเวณหนังศีรษะขนคิ้วหนวดเคราเหมือนมีตัวอะไรไต่ ตามหนังศีรษะพอเวลาเหงื่อออกเอาผ้าเช็ดตามร่างกายมีเส้นใหญ่ คล้าย กับเส้นผม ติดออกมายาวประมาณ 10 เซนติเมตร บางเส้นก็เป็นสีขาวคล้ายๆกับเส้นขนของสุนัข
สวัสดีค่ะ อาการคันที่หนังศีรษะ อาจเกิดจาก-ผื่นผิวหนังอักเสบจากต่อมไขมันมีการอุดตัน เป็นผื่นแดงคลุมด้วยขุยสีออกขาวๆ เหลืองๆ มักเป็นในตำแหน่งที่มีต่อมไขมันมาก ได้แก่ หนังศีรษะ คิ้ว-สะเก็ดเงินที่หนังศีรษะ-เชื้อราที่หนังศีรษะ-รูขุมขนอักเสบหรือมีการติดเชื้อที่หนังศีรษะการให้ได้การวินิจฉัยที่แน่นอนควรพบแพทย์เพื่อตรวจร่างกายเพิ่มเติม การรักษาขึ้นกับสาเหตุค่ะ หากเกี่ยวกับการอักเสบอาจใช้ยาสเตียรอยด์แบบที่ทาหนังศีรษะหยอดเฉพาะที่ ร่วมกับใช้แชมพูลดการอักเสบ ลดขุย เช่นแชมพูน้ำมันดิน และควรสระผมทุกวันเพื่อเป็นการชะล้างเอาสะเก็ดออกไป ถ้ามีการติดเชื้ออาจต้องใช้ยาฆ่าเชื้อทาเฉพาะที่ร่วมด้วยหากหนังศีรษะมีลักษณะบวมแดง มีเลือดหรือหนองไหล คันมากร่วมด้วย ควรรีบไปพบแพทย์ ในระหว่างนี้ไม่ควรไปแกะเกาบริเวณที่เป็น สระผมทุกวัน และเป่าให้แห้ง